CELEX: 32013D0523
Language: sl
Date: 2013-10-18 00:00:00
Title: 2013/523/EU: Sklep Sveta z dne 18. oktobra 2013 o podpisu, v imenu Evropske unije, spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije

24.10.2013   
            
            
               SL
            
            
               Uradni list Evropske unije
            
            
               L 282/35
            
         SKLEP SVETA
   z dne 18. oktobra 2013
   o podpisu, v imenu Evropske unije, spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije
   (2013/523/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Druga faza Memoranduma o soglasju med Združenimi državami Amerike in Evropsko komisijo glede uvoza govejega mesa živali, ki niso dobivale določenih hormonov za pospeševanje rasti, in glede povečanja dajatev, ki jih Združene države uporabljajo za določene proizvode Evropskih skupnosti (v nadaljnjem besedilu: MoS), o katerem sta dosegli soglasje Združene države in Evropska skupnost 13. maja 2009 in ki ga je Svet Evropske unije podprl kot mednarodni sporazum Unije, se je končala 1. avgusta 2013.
            
         
               (2)
            
            
               V interesu Unije je, da se druga faza MoS podaljša, obenem pa nadaljujejo prizadevanja za končanje spora v STO Evropske skupnosti – Ukrepi v zvezi z mesom in mesnimi izdelki (hormoni).
            
         
               (3)
            
            
               Komisija je v ta namen v skladu s pooblastilom za pogajanja s pogajanji dosegla dogovor o osnutku sprememb MoS.
            
         
               (4)
            
            
               Spremenjeni MoS bi bilo treba podpisati –
            
         SPREJEL NASLEDNJI SKLEP:
   Člen 1
   Podpis spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (v nadaljnjem besedilu: spremenjeni MoS) v imenu Unije, se odobri s pridržkom sklenitve navedenega MoS.
   Besedilo spremenjenega MoS je priloženo temu sklepu (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis spremenjenega MoS v imenu Unije.
   Člen 3
   Ta sklep začne veljati dan po objavi v Uradnem listu Evropske unije.
   
      V Luxembourgu, 18. oktobra 2013
      
         
            Za Svet
         
         
            Predsednik
         
         L. LINKEVIČIUS
      
   
   
      (1)  Besedilo spremenjenega MoS se objavi skupaj s sklepom o sklenitvi spremenjenega MoS.